Porrentruy
<s>Porentru (, , ) je grad u severozapadnoj Švajcarskoj.</s><s>Porentru je drugi po važnosti grad u okviru kantona Jura, gde je istoimenog sedište okruga Porentru.</s>

<s>Porentru je poznat po dobro očuvanom starom gradskom jezgru.</s>

<s>Prirodne odlike 
Porentru se nalazi u krajnje severozapadnom delu Švajcarske, blizu državne granice sa Francuskom.</s><s>Francuska zapravo okružuje predeo oko Porentrua sa tri strane, pa okrug Porentru čini svojevrsni „džep“ Švajcarske u Francuskoj.</s><s>Na jabližem mestu granica je udaljena 6 km od grada.</s>

<s>Od najbližeg većeg grada, Bazela, grad je udaljen 70 km zapadno, a od prestonice Berna, grad je udaljen 95 km severno.</s>

<s>Reljef: Porentru se nalazi na visoravni u oblasti Jure, na približno 420 metara nadmorske visine.</s><s>Okruženje grada je valovito.</s>

<s>Klima: Klima u Porentruu je umereno kontinentalna.</s>

<s>Vode: Kroz Porentru protiče više manjih potoka.</s>

<s>Istorija 
Područje Porentrua je bilo naseljeno još u vreme praistorije i Starog Rima, ali nije imalo veliki značaj.</s>

<s>Prvi pomen naselja pod današnjim nazivom vezuje se za godinu 1136.</s>

<s>U 16. veku, tokom reformacije, Porentru postaje značajno rimokatoličko uporište, budući da je ovde prebegao episkop pobunjenog grada Bazela.</s><s>Tada, zbog značaja episkopskog sedišta, grad doživljava svoj vrhunac (gradnja crkva i drugim velelepnih zdanja).</s>

<s>Viševekovno blagostanje i mir bili su prekinuti tokom Napoleonovih ratova grad je bio prisilno priključen Francuskoj.</s><s>Posle toga grad je postao deo Švajcarske konfederacije i sa okolinom je uključen u Kanton Bern.</s><s>Položaj na granici doveo do opadanja značaja Porentrua krajem 19. i tokom 20. veka.</s><s>Početkom 20. veka obližnji Delemon je preuzeo ulogu središta francuskog dela kantona Bern.</s>

<s>Jačanje nemačkog uticaja u ovoj oblasti, tradicionalno naseljenoj Francuzima, dovelo je do pojave pokreta za izdvajanje francuskog dela Kantona Bern u zasebni kanton.</s><s>Ovaj pokret javio se 1947. godine, da bi 1979. godine, na osnovu referenduma, uspostavljen novi danas najmlađi Kanton Jura sa Delemonom kao glavni gradom.</s>

<s>Stanovništvo 
2010. godine Porentru je imao nešto nešto manje od 7.000 stanovnika.</s><s>Od toga 16,4% čine strani državljani.</s>

<s>Jezik: Švajcarski Francuzi čine tradicionalno stanovništvo grada i francuski jezik je zvanični u gradu i kantonu.</s><s>Međutim, gradsko stanovništvo je tokom proteklih nekoliko decenija, pojavom useljenika iz različitih delova sveta, postalo veoma šaroliko, pa se na ulicama Porentrua čuju brojni drugi jezici.</s><s>Tako danas francuski govori 89,5% gradskog stanovništva, a prate ga nemački (2,8%) i italijanski jezik (2,2%).</s>

<s>Veroispovest: Mesni Francuzi su oduvek bili rimokatolici.</s><s>I danas rimokatolici čine većinu stanovništva (74,3%), uz primetan udeo protestanata (9,7%), a druge veroispovesti su manje zastupljene.</s><s>Ateisti čine 7,1% gradskog stanovništva.</s>

<s>Galerija slika</s>

<s>Spoljašnje veze</s>

<s>www.porrentruy.ch Zvanična stranica grada Porentrua</s>

<s>Gradovi u Švicarskoj</s>

